open-index/open-wikipedia-markdown huggingface dataset:
Danzig-Westpreussen

**Danzig-Westprussen** var en tysk administrativ enhet (Reichsgau) skapt i 1939 av Tyskland. Den ble satt sammen av Fristaden Danzig (i dag: Gdańsk) og den østlige delen av Polen (Pommern). Navnet ble offisielt 2. november 1939, en måned etter den tyske invasjonen av Polen. Hovedstaden i provinsen var Danzig, og provinsens befolkning (ikke medregnet Danzig) var 1&nbsp;487&nbsp;452 i 1939. Provinsens størrelse var 26&nbsp;057&nbsp;km².
El Canto del Loco (album)

***El Canto del Loco*** er det første studioalbumet til den spanske musikkgruppa El Canto del Loco. Det ble utgitt 16. juni 2001 i Spania. Albumet er utgitt av Sony BMG. Det har en varighet på 41:35.

## Sporliste

## Eksterne lenker
*
A Contracorriente

***A Contracorriente*** er det andre studioalbumet til den spanske musikkgruppa El Canto del Loco. Det ble utgitt 1. mars 2002 i Spania. Albumet er utgitt av Sony BMG. Det har en varighet på 40:07.

## Sporliste

*(¹) – I duett med Amaia Montero.
*(²) – *Bonusspor*.

## Eksterne lenker
*
Irisering

**Irisering** er refleks eller lysbrytning i en overflate, der det oppstår et spill av farger. Fargene endres etter lysbrytningens vinkel og fargene kan ha alle regnbuens farger. Irisering stammer fra gresk *iris*, som betyr *regnbue*.

Irisering kan fremstilles kunstig. Slik kunstig irisering kan ses i glasur på keramikk og kalles da for *perlemorglans*. 

I naturen forekommer irisering, innvendig i perlemor i muslinger, herav kommer navnet *perlemorglans*. Flere insekter har farger som irisederer. Vanligvis forekommer det i den membrane delen av insektenes vinger. Men også vingeskjell hos noen sommerfugler kan ha denne effekten. Irisering er også vanlig i skjellene på fisk. Et kjent eksempel er regnbueørret.

## Eksterne lenker
*
Abraxas (andre betydninger)

**Abraxas** har flere betydninger.
* ''Abraxas'' – en slekt i sommerfuglfamilien målere (Geometridae)
* Abraxas – et gresk ord.
* Abraxas – Latinrockgruppen Santanas 2. album fra 1970.
Jotun (andre betydninger)

**Jotun** kan sikte til:

* Jotun, en skapning i norrøn mytologi
* Jotun (konsern), en malingprodusent
* Jotun (videospill), et videospill
* Idrettslaget Jotun, et idrettslag i Øvre Årdal
VW-Audi Club Norwegen

**VW–Audi Club Norwegen** er en entusiastklubb for de som har en interesse i Volkswagen og Audi.  VW–Audi Club Norwegen er Norges største merkeklubb.

VW–Audi Club Norwegen ble stiftet 18. august 1993. Med bare noen få medlemmer på begynnelsen av 90-tallet har klubben vokst en stor vekst og har pr 2014 ca 5000 betalende medlemmer årlig.

Formålet med klubben er:
Samle interesserte i biler av merkene Volkswagen og Audi, etterhvert også delvis for andre merker i VAG-familien som f.eks. Seat/Skoda.
Sørge for arrangementer til sosial og faglig glede.
Være et organ for utveksling av meninger og kunnskap om emnet.
Ha kontakt med leverandører og sørge for samarbeidsavtaler.
 
Klubben drives 100% av frivillig innsats. Det er ingen i organisasjonen som er lønnet på noen som helst måte. 
Klubben har eget internettsted med klubbforum, publisering av aktuelle nyheter, etc.
Diskusjonsforumet holder høy kvalitet takket være langvarig drift, medlemmene opptrer med fullt navn overfor hverandre og det administreres av ivrige administratorer og moderatorer.
Volkswagen-Audi Club Norwegen utgir medlemsbladet *Treffpunkt* med aktuelle reportasjer og nyheter fire ganger i året.

Klubben har i alle år hatt viktige partnere som bidrar med gode rabattavtaler for medlemmene i tillegg til å støtte klubben i  arrangementer. De siste årene har klubben hatt en enorm vekst med partnere og er nå en viktig støttespiller hos flere bedrifter i bransjen.

En av hovedaktivitetene er arrangering av treff- og arrangement. Årlig har klubben flere treff rundt om i Norge, både vinter og sommer. Dette er populært for medlemmene som kommer fra hele landet for å samles sosialt. På treffene fokuseres det på  banekjøring og/eller utstillinger.

## Eksterne lenker
* Hjemmeside
Jøtul

**Jøtul** kan sikte til:

* jotne/jøtul/jutul, et ord for «troll» avledet fra ordet «jötunn» som betegner et vesen i norrøn mytologi
* Jøtul (selskap), en norsk produsent av ildsteder i støpejern
* Jøtul (Harry Potter), et vesen i Harry Potter-universet
Koichi Toyama

er en japansk gatemusikant og politisk aktivist på venstresiden som var kandidat til guverørvalget i Tōkyō i 2007. Han ble berømt etter at hans lidenskapelige valgtale ble lagt ut på YouTube. Av fjorten kandidater ble Toyama nummer åtte med 15&nbsp;059 stemmer (0,27 prosent av de totale stemmene).

## Referanser
* 
* 
* 
* 



## Eksterne lenker
* Tale av Koichi Toyama
Thomas de Grey (1843–1919)

**Thomas de Grey**, 6. baron Walsingham, (født 29. juli 1843, død 3. desember, 1919) var en britisk politiker og amatørentomolog. Han var gift tre ganger, men etterlot seg ikke noen arving, så hans halvbror etterfulgte ham som baron da han døde.

## Politisk karriere
Walsingham var sønn av Thomas de Grey, 5. baron Walsingham, og ble født på Stanhope Street i Mayfair,  familiens bolig i London. Han fikk utdannelse fra Eton og Trinity College i Cambridge. Han var konservativt parlamentsmedlem for West Norfolk fra 1865 til 1870, da han overtok tittelen og eiendommen etter sin far og ble medlem av House of Lords. Fra 1874 til 1875 var han Lord-in-Waiting (regjeringens whip) i den andre regjeringsperioden til Benjamin Disraeli. Fra 1870 av drev han også familiens gods i Merton, Norfolk og tjente som trustee for British Museum og hadde flere andre offentlige oppgaver.

## Amatørentomolog
Walsingham var en ivrig lepidopterist. Han samlet sommerfugler og møll fra han var ganske ung og var særlig interessert i mikrolepidoptera. Samlingen hans var en av de viktigste som noen gang er bygget opp. Etter at han kjøpte samlingene til Zeller, Hofmann og Christoph, inneholdt hans samling over 260,000 spesimen. Han donerte den og sitt bibliotek på 2600 bøker til Natural History Museum

Walsingham ble valgt til medlem av Royal Society i 1887, og var medlem av Entomological Society of London, hvor han var president i to perioder. 

Som autor er han referansen *«Walsingham»*.

## Referanser


## Kilder
* Michael A. Salmon – *The Aurelian Legacy* ISBN 0-946589-40-2
* Leigh Rayments Peerage Page

## Eksterne lenker
* 
*
Martin Sheridan

**Martin Sheridan** (født 28. mars 1881 i Treenduff, død 27. mars 1918) var en amerikansk  friidrettsutøver. I 1897, 16 år gammel, dro han fra hjemlandet Irland til USA, der han begynte å arbeide i politiet i New York.

Under  OL 1904 i St. Louis vant Sheridan gull i diskos, en bragd han gjentok fire år senere under sommerlekene i London. Der vant han i tillegg gull i «diskos i klassisk stil» og bronse i lengde uten tilløp.

Enda større suksess hadde han under de såkalte jubileumslekene i 1906 i Athen. Der vant han konkurransene i kulestøt og diskos, og ble i tillegg nummer to i høyde uten tilløp, lengde uten tilløp og i vektkasting.

Han døde av lungebetennelse i 1918, 36 år gammel.

## OL-medaljer
* 1904  St. Louis -  **Gull** i friidrett, diskoskast  USA
* 1908  London -  **Gull** i friidrett, diskoskast  USA
* 1908  London -  **Gull** i friidrett, diskoskast gresk stil  USA
* 1908  London -  Bronse i friidrett, lengde uten tilløp  USA 
* (1906  Athen -  **Gull** i friidrett, kulestøt) 
* (1906  Athen -  **Gull** i friidrett, diskos) 
* (1906  Athen -  Sølv i friidrett, høyde uten tilløp) 
* (1906  Athen -  Sølv i friidrett, lengde uten tilløp)
* (1906  Athen -  Sølv i friidrett, vektkasting)

## Referanser


## Eksterne lenker
*
Carl-Erik Grimstad

**Carl-Erik Grimstad** (født 1952) er en norsk politiker (V) Han var stortingsrepresentant for Vestfold fra 2017 til 2021 og var medlem av Stortingets helse- og omsorgskomité. Han har tidligere blant annet vært soussjef ved Det kongelige slott. 

Grimstad er cand.polit. (2000) fra Universitetet i Oslo med hovedfagsoppgave om monarkiets autoritet. Grimstad var presseoffiser i UNIFIL i 1985–1986. I perioden 1990–1993 arbeidet han ved Det kongelige slott, først som kronprinsesse Sonjas sekretær, senere som soussjef. Han har ofte blitt brukt av mediene som kommentator i saker knyttet til Det norske kongehuset og har også fremmet kritikk av kongehuset. Kongens kabinettsekretær Magne Hagen stilte i 1998 spørsmål om hvilken autoritet Grimstad hadde vedrørende det som skjer på Slottet, siden det da var fem år siden Grimstad hadde jobbet der. 

Grimstad har arbeidet som forsker ved Institutt for Journalistikk  og vært lærer i presseetikk ved Norges Kreative Fagskole. 

Han er også forfatter og har arbeidet som journalist i *[[Dagbladet]]*.

Grimstad representerte Venstre i Tjøme kommunestyre og var varaordfører fra 2015. Ved Stortingsvalget 2017 var han Venstres førstekandidat i Vestfold og ble valgt inn på et utjevningsmandat.

Grimstad er gift med journalist Lottelise Folge.

## Bibliografi
* *Dronning Mauds arv* (2010)
* *Privatlivets ufred - når ord og bilder krenker* (2008)
* *Den forkledte republikk : regimer foran undergangen* (2003)
* *Prinsessen og Ari : langs kjærlighetens vei* (2002)
* *Hva brast så høyt? : folkemonarkiets vekst og fall* (2001)
* *Kongemakten : en studie av endringer i det norske parlamentariske monarkis autoritetsgrunnlag og virkemåte* (2000)
* *Vannets kraft : samfunnsbygger og miljøpåvirker* (1997)
* *Norge : bilder av en moderne nasjon* (1996)
* *Bak fasaden: historien om den kongelige væremåten* (1994)
* *A Survey of British Trade Unionism, past and present* (1976)

## Referanser


## Eksterne lenker
* 
* 
*
Hillman Imp

**Hillman Imp** var en kompakt bilmodell med hekkmontert motor, produsert under Hillman-navnet av Rootes Group (senere Chrysler Europe) mellom 1963 og 1976.

## Historie
Imp ble utviklet som en konkurrent til Mini, og var kjent internt i Rootes som «Apex». Den største forskjellen mellom Imp og Mini er Imps 875 ccm store motor i aluminium, som var montert bak bakhjulene, vridd 45° for å få plass. For å motarbeide problemene med overstyring som gjerne oppstår med et slikt oppsett var Imp utstyrt med et sofistikert hjuloppheng bak. I løpet av produksjonsperioden ble det produsert tre ulike karosserityper. Den opprinnelige sedan-modellen ble introdusert i 1963, og var i produksjon helt til slutten i 1976. En coupé ble introdusert i 1965, mens en varebilutgave kalt «Van» kom samme år. I 1967 kom stasjonsvognutgaven kalt «Husky», produsert med de samme formene som varebilutgaven. Begge disse gikk ut av produksjon i 1970. Det ble også produsert flere varianter under andre merkenavn, for eksempel luksusutgaven «Singer Chamois», og sportsutgaven «Sunbeam Sport» med en kraftigere motor. I tillegg ble coupékarosseriet brukt til modellene **Imp Californian** og **Sunbeam Stiletto**.

Imp var et svært viktig produkt for Rootes Group. For det første hadde selskapet aldri tidligere produsert personbiler, eller motorer i aluminium, og for det andre måtte en helt ny fabrikk bygges utenfor Glasgow for produksjon av Imp, da Rootes fikk avslag for å bygge ut sin eksisterende fabrikk nær Coventry. Dette viste seg å være svært tungvint i lengden, da Rootes produserte motorblokkene i Glasgow, sendte dem til Coventry for montering, og sendte så de ferdige motorene tilbake til Glasgow for montering i bilene. I tillegg var arbeidsstokken på Glasgow-fabrikken rekruttert fra båtindustrien, og var dermed ikke vant til finmekanikken i en bil. Dette gjorde at både byggekvalitet og driftssikkerhet sank betraktelig. Dessuten var de svært streikeglade, og i 1964 ble kun en tredjedel av fabrikkens produksjonskapasitet utnyttet, mye på grunn av 31 streiker i løpet av året.

Bilens design var ofte ansett for å være lite moderne, og i tillegg var mekaniske problemer svært vanlig tidlig i produksjonsperioden. Til tross for dette var bilen relativt populær, takket være konkurransedyktig pris, distinkt utseende og lave driftskostnader.

Det viste seg etterhvert at de gigantiske investeringene i Imp og i fabrikken nær Glasgow ble for mye for Rootes, og i 1967 falt selskapet i Chryslers hender som en del av Chrysler Europe. Dette førte til at produksjonen av Imp ble stoppet i 1976, etter omkring 500,000 eksemplarer. To år senere falt Chrysler Europe selv sammen, og ble en del av Peugeot.

Fabrikken nær Glasgow ble stengt i 1981, mens fabrikken i Coventry produserte Peugeot-modeller helt frem til 2006.

## Eksterne lenker
* Historien om Imp  (*engelsk*)
* Hillman Imp samt modeller bygget på samme plattform (*engelsk*)
Brennisteinsalda

**Brennisteinsalda** er en vulkan på den søndre delen av Island. Vulkanen er rundt 855 m høy og ligger i nærheten av Landmannalaugar og Hekla.

Navnet betyr «svovelbølge» på norsk og kommer av områdene dekket av svovel på begge sider av vulkanen. Fjellet er muligens det mest fargerike på Island, og bilde av det finnes ofte i bøker og kalendere. Vulkanen er grønnfarget fra mose, svart- og blåfarget fra lava og aske, og rødt fra jern.

Fjellet er fremdeles en aktiv vulkan, noe som er tydelig gjennom de varme svovelkildene og dampen rundt basen på fjellet. Turstien *Laugavegur* går forbi, og foran fjellet er det et lavafelt bestående av obsidian.

## Eksterne lenker
* Bilde &ndash; deler av fjellet med turstien Laugarvegur i forgrunnen
Jüri Tarmak

**Jüri Tarmak** (russisk Юри Аадувич Тармак (1946–2022) var en estisk høydehopper som konkurrerte for Sovjetunionen. Han trente ved Dynamo i Leningrad og studerte ved  Leningrads statsuniversitet.

Tarmak kom med på det sovjetiske landslaget i 1970. Han ble tatt ut til  OL 1972 i München, der han vant gull i høydekonkurransen. Under innendørs-EM i 1971 tok han sølv bak ungareren István Major, og under innendørs-EM 1972 tok han bronse bak István Major og lagkameraten Kęstutis Šapka.
## Referanser


## Eksterne lenker
*
Sichelle

**Sichelle Mcmeo Aksum**, kjent under artistnavnet **Sichelle**, (født 1988) er en norsk-grenadisk sanger. Hun har gitt ut tre singler; «Fuck deg», «Min», og nykommeren «Freaky». Debutalbumet ble produsert av tidligere *[[Idol (TV-program)|Idol]]*-dommer David Eriksen, og ble gitt ut i 2008.

## Bakgrunn
Sichelle har grenadisk far og norsk mor. Hun er født og oppvokst i Ullevål Hageby i bydel Nordre Aker, men flyttet senere til Carl Berners plass. Sichelle gikk på Elvebakken videregående skole.

## Karriere

### Utgivelser
Sichelle ble først kjent da musikeren og produsenten David Eriksen lot henne spille inn sangen «Fuck deg». Den var opprinnelig en dansk sang med Anna David (som også synger de tyske og engelske oversettelsene), oversatt til norsk av Kai Lofthus. «Fuck deg» var nummer 1 på VG-lista i tre uker, og lå på lista i tilsammen 19 uker. Singelen har solgt til platina med mer enn 10&nbsp;000 solgte eksemplarer, og ble nominert til årets hit i Spellemannprisen 2008.

I oktober 2007 var Sichelle gjest på Otto Jespersens TV-program *[[Rikets Røst]]*, hvor Sputnik laget en parodi på «Fuck deg». Versjonen hans var rettet mot kulturminister Trond Giske, og den fikk Giske til å love Sputnik stipend.

I 2008 ble hennes nye singel «Min» gitt ut. På sommeren ble hennes tredje single «Freaky» utgitt; det var en 1980-tallsinspirert sommerlåt med en musikkvideo i samme sjanger. Hun ga også ut albumet *Sichelle* i 2008.

### Melodi Grand Prix-deltagelser
Den 7. februar 2009 deltok hun i Melodi Grand Prix, i den tredje delfinalen i Grenland, der hun framførte sangen «Left/Right».

Sichelle deltok for andre gang i Melodi Grand Prix 2011, hvor hun fremførte sangen «Trenger mer».

## Diskografi

*2007: «Fuck deg» (singel)
*2008: «Min» (singel)
*2008: «Freaky» (singel)
*2008: *Sichelle* (album)

## Referanser


## Eksterne lenker
*
SOiL

SOiL er et hardrock band med fem medlemmer, fra Chicago i Illinois, USA.

## Medlemmer
* AJ Cavalier – Vokal (2004–)
* Adam Zadel – Gitar, Vokal
* Shaun Glass – Gitar
* Tim King – Bass
* Tom Schofield – Slagverk

### Tidligere Medlemmer
* Ryan McCombs – Vokal (1997–2004)
* Serj Tankian

## Diskografi
***[[Throttle Junkies]]***
* Utgitt: 6. april, 1999 (USA)
* Plateselskap: Mia Records

***[[Scars]]***
* Utgitt: 11. september, 2001 (USA)
* Plateselskap: J Records
* Solgt: 225,000+

***[[Redefine]]***
* Utgitt: 23. mars, 2004 (USA)
* Plateselskap: J Records
* Solgt: 100,000+

***[[True Self]]***
* Utgitt: 2. mai, 2006 (USA)
* Plateselskap: DRT Entertainment
* Solgt: 30,000+
David Malouf

**David Malouf** (født 20. mars 1934 i Brisbane) er en australsk forfatter som skriver om Australias historie og australsk landskap.  Hans roman fra 1993, *[[Remembering Babylon]]* var nominert til Bookerprisen.

Malouf er sønn av en libanesisk-kristen far og en engelsk-jødisk mor av portugisisk avstamming.  Han gikk på skole i og fullførte studier på University of Queensland i 1955. Han har bodd i England, Toscana, Italia og Sydney (hvor han har vært lektor på University of Sydney).

## Forfatterskapet
Hans første roman *Johnno* (1975), er en halvt selvbiografisk fortelling om en ung mann som vokser opp i Brisbane under andre verdenskrig. 

*The Great World* (1990) er en episk roman som forteller historien til to australiere og deres forhold i kaoset mellom to verdenskriger, inkludert japansk fengsel under andre verdenskrig. Romanen vant Commonwealth Writers' Prize og den franske Prix Femina Étranger. 

Hans Bookerprisnominerte roman *Remembering Babylon* (1993) er lagt til nordre del av Australia i 1850-årene til et samfunn av skotske immigrantbønder som får sin isolerte eksistens truet da det kommer en fremmed til stedet, en ung hvit mann oppfostret av aboriginer, romanen vant den første International IMPAC Dublin Literary Award i 1996, så vel som  Commonwealth Writers Prize (South East Asia and South Pacific Region, Best Book).

I 2000 fikk han Neustadt International Prize for Literature 

Malouf har også skrevet libretti for tre operaer, inkludert *[[Voss (opera)|Voss]]*, en tilrettelegging av romanen av Patrick White. Denne operaen ble først produsert i 1986 under en festival i Adelaide, dirigert av Stuart Challender. En annen opera er *Baa Baa Black Sheep* (med musikk by Michael Berkeley), som kompinerer en halvt selvbiografisk fortelling, *[[Baa Baa, Black Sheep]]* av Rudyard Kipling med Kiplings *[[Jungelboken]]*.

## Bøker
* *Johnno* (1975)
* *An Imaginary Life* (1978) – oversatt til norsk som *Som eit barn* 1984
* *Fly Away Peter* (1982)
* *Antipodes* (noveller – 1983)
* *Harland's Half Acre* (1984)
* *12 Edmondstone St* (memoirs – 1985)
* *The Great World* (1990)
* *Remembering Babylon* (1993) – oversatt til norsk som *Erindring om Babylon* 1994
* *The Conversations At Curlow Creek* (1996) – oversatt til norsk som *Samtaler ved Curlow Creek* 1997
* *A Spirit of Play - Boyer Lectures* (1998)
* *Untold Tales* (noveller – 1999)
* *Dream Stuff* (noveller – 2000)
* *Made in Britain* (2003)
* *Every Move You Make* ( 2006)
* *Typewriter Music* (dikt – 2007)

## Priser (utvalg)
* 1991 – Prix Femina Étranger for *[[The Great World]]*

## Referanser


## Eksterne lenker
* David Malouf hos Contemporary writers
Autor

**Autor** er innen biologien en angivelse av hvem som har publisert et navn på et takson.

Autor betegner den eller de som først har brukt nettopp dette navnet og publisert det på korrekt måte. I utgangspunktet brukes etternavn som autornavn, men vanlig forekommende navn forkortes gjerne. Således forkortes Linné som oftest til «L.», og i botanikken finnes det et system for forkortelser.

Innen den biologiske nomenklaturen angis blant annet regler for hvordan autor skal angis.

## Se også
*Nomenklatur (om autorer)
*Liste over zoologiske autornavn
*Liste over botaniske og mykologiske autornavn
*Liste over ornitologiske autornavn

## Referanser
Taslima Nasrin

**Taslima Nasrin** (født 25. august 1962 i Mymensingh) er en forfatter fra Bangladesh.  Hun er også utdannet gynekolog. Nasrin er gift og skilt tre ganger. Etter at hun hadde gitt ut sin debutroman *Lajja* i 1994, ble hun truet med dødsstraff og måtte flykte fra Bangladesh. Hun fikk opphold i Sverige, men dro siden videre til India, hvor hun nå bor i Calcutta. 

Bøkene hennes tar opp problemene som kvinner har i Bangladesh, men også problemer som hinduminoriteten har i landet. Selv beskriver hun seg som en sekulær humanist.

Siden 1994 har hun levd i eksil i India, noe hun begrunner med at hun har blitt truet av muslimske fundamentalister i sitt hjemland.  Hun har vært kritisk til islam i sine bøker, og også kritisk til hvordan hinduer tvinges til å leve i Bangladesh.

## Priser
* 1994 – Sakharov-prisen
*  – Tucholskyprisen

## Bibliografi
### Noveller
* *Oporpokkho*, 1992 
* *Shodh*, 1992
* *Nimontron*, 1993 
* *Phera*, 1993, roman om en kvinne som etter mange år kommer tilbake til hjemstedet; hjemkomsten blir en skuffelse og hennes forventninger blir ikke innfridd.
* *Bhromor Koio Gia*, 1994 
* *Nasht larkī : nasht gadya*, 1995, om en ødelagt jentes ødelagte prosa. Artikler om kvinner.
* *Meyebela : my Bengali girlhood*, 1998, en memoar om å vokse opp som kvinne i en muslimsk verden
* *Forashi Premik*, 2002 
* *Shūrayī*, 2003
* *Shodh*, 2007
* *Lajja* (utgitt på norsk som *Skammen*, 1994), dokumentarisk roman fra Bangladesh.

## Referanser


## Eksterne lenker
* 
* 
* 
*
Lee Calhoun

**Lee Quincy Calhoun** (født 23. februar 1933 i Laurel i Mississippi i USA, død 22. juni 1989 i Erie i Pennsylvania i USA) var en amerikansk friidrettsutøver. Han er dobbelt olympisk mester på 110 meter hekk.

Under OL 1956 i Melbourne vant Calhoun gullmedaljen like foran landsmannen Jack Davis.

Like før OL i Roma fire år senere, tangerte Calhoun den gjeldende verdenrekorden på 13,2, og var favoritt foran finalen. Han vant finalen på tiden 13,98, ett hundredels sekund foran landsmannen  Willie May.

Han vant sølv på 110 meter hekk under de Panamerikanske leker 1959 i Chicago.

## OL-medaljer
* 1956  Melbourne -  **Gull** i friidrett, 110 meter hekk  USA
* 1960  Roma -  **Gull** i friidrett, 110 meter hekk  USA

## Referanser


## Eksterne lenker
*
Fylkesvei 5731

**Fylkesvei 5731** går langs nordsida av Gloppefjorden mellom Sandane og Andenes vest for Vereide i Gloppen kommune. 

Før år 2000 var veien en del av E39.

Frem til 2019 hadde veien betegnelsen fylkesvei 700 (Sogn og Fjordane).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Gammeldansk

**Gammeldansk** er dansk slik det ble talt i middelalderen. Det er på dette tidspunktet dansk for alvor begynner å skille seg fra de andre nordiske språkene, og man kan derfor begynne å betegne dansk som et eget språk, og ikke bare en dialekt av norrønt.

I løpet av det 11.&ndash;13.&nbsp;århundre gjennomgikk språket større forandringer enn i noen annen periode i dets historie. Spesielt fonetikken endret seg i denne perioden; man hadde en oppmykning av konsonanter (,  og  blir til ,  og ) og en nøytralisering av vokalene i trykksvak stavelse (,  og  blir til , som blir til ). Bøyningsverket endrer seg også kraftig, idet man går bort fra å bruke fire kasus i bøyning av substantiver og adjektiver, og person og tall i verb. Dette skjer først i dansk, men svensk og norsk følger senere etter. I dag er det kun islandsk og færøysk som har bevart disse bøyningsformene.

## Verk på gammeldansk
Der eksisterer få kilder for det danske språk i perioden fra år 1000 til 1250. Fra begynnelsen av peridon finnes det eksempler på gammeldansk i lovskrifter, legebøger og fragmentariske helgenlegender oversat fra latin. Fra siste delen av perioden finnes det i tillegg en del rettsdokumenter, brev, krøniker og dikt.

Eksempler på verker med gammeldansk er *Lucidarius* og *[[Libellus de arte coquinaria|Libellus De Arte Coquinaria]]*.

Siden 1950-tallet har Det Danske Sprog- og Litteraturselskab arbeidet med med en Gammeldansk Ordbok. Arbeidet er per 2020 fortsatt ikke avsluttet. Den foreløpige ordboken er tilgengelig på nett. .

## Referanser


## Litteratur
* Knudsen, Knud (1887): *Gammel dansk som et „andet Sprog“ æn gl. norsk*, Huseby & Co. limit.

## Eksterne lenker
* Ordbog over det danske Sprog, inkludert gammeldansk
* «Tekster på gammeldansk», *Heimskringla.no*
Niger (andre betydninger)

**Niger** kan vise til:

* Niger, et land vest i Afrika, nord for Nigeria og Benin, øst for Mali og Burkina Faso, sør for Algerie og Libya og vest for Tsjad.
* Niger (elv), den lengste og viktigste elva i Vest-Afrika.
* Nigerdeltaet, er deltaet til elven Niger i Guineabukta av Atlanterhavet i Nigeria.
Meyer Prinstein

**Meyer Prinstein** (født **Mejer Prinsztejn** 22. desember 1878, død 10. mars 1925)  var en amerikansk friidrettsutøver. Han tok verdensrekord i lengdehopp og vant gullmedaljer i tre olympiske leker.

Prinstein ble født i  Szczuczyn i Polen. Foreldrene, som var polsk-russiske jøder, flyttet til New York i 1883 og like etter til  Syracuse, New York. Meyer var den tredje i en søskenflokk på ni. Han var kaptein på friidrettslaget til Syracuse University.

## Verdensrekorder
Prinstein satte verdensrekord i lengde 11. juni 1898 i New York, med resultatet 7,235 meter (23 fot og 8⅞ tommer). Rekorden ble slått, først av William Newburn fra Irland og senere av Alvin Kraenzlein. Prinstein tok tilbake rekorden 28. april 1900, da han hoppet 7,50 meter i  Philadelphia. Denne rekorden stod i fire måneder, til den ble slått av iren Peter O'Connor 29. august 1900.

## OL
Prinstein tok sølv i lengde under OL 1900 i Paris, der han ble slått av Alvin Kraenzlein. Dagen etter vant han gull i tresteg, etter å ha slått vinneren fra OL 1896, James Connolly.

I OL 1904 i St. Louis vant han gull i både lengde og tresteg, og er den eneste utøveren som har gjort dette. I tillegg kom han på 5.-plass på 60 m og 400 m.

I OL 1906 vant han gull i lengde igjen, denne gang foran verdensrekordinnehaveren Peter O'Connor.

## OL-medaljer
* 1900  Paris -  **Gull** i friidrett, tresteg  USA
* 1904  St. Louis -  **Gull** i friidrett, tresteg  USA
* 1904  St. Louis -  **Gull**  i friidrett, lengdehopp  USA
* 1900  Paris -  Sølv i friidrett, lengdehopp  USA
* (1906  Athen -  **Gull**  i friidrett, lengdehopp)

## Referanser


## Eksterne lenker
*
Austrheim (Gloppen)

**Austrheim** er en gård i Gloppen kommune i Sogn og Fjordane, opprinnelig en storgård bygget rundt et klyngetun, nå delt i en rekke aktive bruk. Gården ligger vest for kommunesenteret Sandane på nordsiden av Gloppefjorden. Videre mot vest ligger nabogården Hauge.

## Etymologi
Navnet Austrheim betyr *østgården*, eller *gården mot øst*, og kommer trolig av at det er gården lengst mot øst på denne siden av Gloppefjorden. Navnet kan også komme av betydningen gården øst for Vereide, som var en mektig storgård.

## Historie

Funn av fornminner vitner om at gården var en storgård i eldre jernalder. Gården har et kjent fornminne, en bautastein med en skipsfigur. Skipsbildet er vendt mt fjorden. Steinen er plassert like ved den gamle bygdeveien, og var dermed plassert synlig fra både landevei og sjøvei. Steinen var plassert i en gravrøys, trolig en kenotaf.

100 meter mot øst lå nok en gravhaug, *Kyrkjehaugen*. Haugen var 15 – 17 meter i diameter, og 2,5 meter høy. Etter utgravning av haugen ser det ut til at også denne gravhaugen har vært en kenotaf. I høymellomalderen stod, Austrheim kirke her. Kirken er antatt å ha vært en stavkirke. Med så kort avstand til Vereide kirke, er det trolig at Austrheim var et viktig samlingssted.

Ved utskiftingen av gården i rundt 1890 var det 107 hus fordelt på 11 brukere. Gårdstunet var da et klyngetun, som var en vanlig byggeform på vestlandet.

Austrheim er også tilholdssted for Nordstranda skole. Til skolekretsen hørte gårdene i Fjellbygda, Gloppestad, Hauge og områdene Øyrane og Leirbrekka som ligger mot Sandane. Fra 2009 ble elever fra Vereide krets også flyttet hit.

Til Austrheim krets hører også Austrheim ungdomslag, med tilhørende grendahus, Gimle.

## Kjente personer
John Austrheim, (1912–1995), tidl. samferdselsminister og leder for Senterpartiet.

## Litteratur
* Sandal, Per; *Soga om Gloppen og Breim*, Bind I, 1978, s. 275&ndash;276, 405&ndash;406
* Sandal, Per; *Soga om Gloppen og Breim*, Bind IV, 1992, s. 441&ndash;465

## Se også
* Austrheim Mannskor, et mannskor tilhørende i Gloppen kommune
* Austrheim Musikklag, en folkemusikkgruppe fra Gloppen kommune
Gerald Bull

**Gerald Vincent Bull** (1928–1990) var en kanadisk ingeniør og forsker som er kjent for sitt arbeide med å konstruere kjempekanoner for sivilt og militært formål. På slutten av karrieren ledet han et prosjekt med å utvikle superkanoner til Saddam Hussein og Irak (Prosjekt Babylon).

Bull tok en Ph.D i 1951 ved Universitetet i Toronto og var den yngste personen som hadde gått ut derfra med doktorgrad.

Med penger både fra Pentagon og Canadas forsvar satte han i 1960 opp HARP-programmet (High Altitude Research Program). Programmet var ment å skulle skyte satellitter opp med kjempekanoner. 

I 1980 ble han dømt til 6 måneders fengsel i USA for ulovlig våpenhandel med Sør-Afrika.

I 1990 ble han likvidert i Uccle i nærheten av Brussel. Det er uklart hvem som drepte ham, men en del spor peker mot den israelske organisasjonen Mossad, mens andre peker i retning av USA, Storbritannia og den Sør-Afrikanske sikkerhetstjenesten.

TV-filmen *[[Doomsday gun]]* fra 1994 omhandler hans prosjekt med å lage såkalte superkanoner til Irak. Rollen som Bull blir her spilt av Frank Langella.

## Referanser
Ingenmannsland

:*Andre betydninger: [[Ingenmannsland (andre betydninger)]]*

**Ingenmannsland** er en betegnelse på et område som ligger mellom grenselinjene til to stater, eller langs fronten mellom to krigførende makter. Da slike områder ikke er underlagt nasjonale lovbestemmelser, gjelder i stedet internasjonale rettsregler og Genèvekonvensjonen. Slik er det også en betegnelse for omstridte områder eller områder en stat ikke vil ta kontroll over da en er usikker på hvilke internasjonale reaksjoner det vil kunne frambringe.

Dette begrepet må holdes adskilt fra interregnum, som betegner tidsrommet fra en herskers død eller avgang til den nye herskeren har tatt over, eller det makttomrommet som oppstår når et styre bryter sammen uten at et annen kan overta styret.

Historisk er begrepet blitt brukt om et område utenfor London, som ingen har vedkjent seg eiendomsretten til. Dette ble brukt som fyllplass og henrettelsested, hvor de henrettede ble hengende til skrekk og advarsel.

Begrepet kom særlig i bruk under skyttergravskrigen  under første verdenskrig, som betegnelse på området mellom de tyske og de allierte skyttergravene. Dette området varierte mellom å være svært smalt eller ganske bredt, men var livsfarlig å ferdes i da de var dekket av skyttere og maskingeværer fra begge sider, minelagt og fylt med piggtråd og ofte døde soldater. Det var gjennom disse områdene enhver offensiv måtte bevege seg.

Under den kalde krigen lå det en sone med ingenmannsland langs hele jernteppet, også gjennom Berlin hvor blant annet Potsdamer Platz ble liggende i denne sonen. Dette var en del av østblokkens territorium, men de trakk grenseinstallasjonene noe tilbake for å ha en slik åpen sone med åpent land, ofte flere hundre meter bredt hvor de i bakkant hadde gjerder, vakttårn, minefelt og lignende.

## Se også
* Terra nullius
* Oklahoma Panhandle

## Eksterne lenker
* ingenmannsland i Store norske leksikon
* ingenmannsland – militærvesen i Store norske leksikon
Liste over episoder av Code Lyoko

Dette er en liste over alle ***[[Code Lyoko]]-episoder*** fra sesong 1 til 3 samt enkelte fra sesong 4.

## Sesong 1 (26 Episoder)
1 Teddygozilla
2 Seeing is beliving
3 Holiday in the Fog
4 Log Book
5 Big Bug
6 Cruel Dilemma
7 Image Problem
8 End of Take
9 Satellite
10 The girl of my dreams
11 Plauged
12 Swarming Attack
13 Just in Time
14 The Trap
15 Laughing Fit
16 Claustrophobia
17 Amnesia
18 Killer Music
19 Frontier
20 The Robots
21 Zero Gravety Zone
22 Routine
23 Rock Bottom
24 Ghost Channel
25 Code: Earth
26 False Start

## Sesong 2 (26 Episoder)
27 New Order
28 Unchartered Territory
29 Exploration
30 A great day
31 Mister Puck
32 Saint Valentins Day
33 Final Mix
34 Missing Link
35 The Chips are Down
36 Marabounta
37 Common Interest
38 Temptation
39 A bad turn
40 Attack of the zombies
41 Ultimatum
42 A fine mess
43 X.A.N.A.'s kiss
44 Vertigo
45 Cold War
46 Deja Vu
47 Tip-Top Shape
48 Is Anybody Out There
49 Franz Hopper
50 Contact
51 The Relevation
52 The Key

## Sesong 3 (12 Episoder)
53 Straight to Heart
54 Lyoko Minus One
55 Tidal Wave
56 False Lead
57 Aelita
58 The Pretender
59 The Secret
60 Teporary Insanity
61 Sabotage
62 Nobody in Particular
63 Triple Trouble
64 Double Trouble
65 Final Round
## Sesong 4 (30 Episoder)
66 William Returns
67 Double Take
68 Opening Act
69 Wreck Room
70 Skidbladnir
71 Maiden Voyage
72 Crash Course
73 Replika
74 I'd Rather Not Talk About It
75 Hot Shower
76 The Lake
77 Lost At Sea
78 Laboratory Mouse
79 Bragging Rights
80 Dog Day Afternoon
81 A lack of Goodwill
82 Distant memory 
83 Hard luck 
84 Guided missle 
85 Kadic Bombshell 
86 Canine conundrum 
87 A space oddity 
88 Cousins once Removed 
89 Music to soothe the savage beast 
90 Wrong exposure 
91 Bad connection 
92 Cold sweat 
93 Daw to eatrth 
94 Fight to the finish 
95 echoes
Brattøra

**Brattøra** er en bydel og havneområde i Trondheim. Brattøra er adskilt fra fastlandet med et grunt stred og var fullstendig under vann i middelalderen, men har siden kommet til overflaten som følge av landheving og mudring. Områdets tilknytninger til land ved hjelp av landfyllinger gjør det diskutabelt om området kan betraktes som en øy. 

## Historie
Området var opprinnelig en sandøy lagt opp ved utløpet av Nidelva og vestover mot den nåværende Jernbanebrua. I gammel tid ble Øretinget holdt på Brattøra og området var også i bruk som rettersted. I årene 1878–1887 ble det etter en idé av stadsingeniør Carl Adolf Dahl foretatt en storstilt oppmudring av sjøbunnen for å kunne ta i bruk området til jernbanestasjon og havneformål. Jernbanestasjonen på Kalvskinnet og jernbanelinjen ble da flyttet til Brattøra for å knyttes sammen med havnen etter tysk mønster. Det ble også anlagt en molo utenfor Brattøra.

På 2000-tallet begynte Brattøra å gjennomgå en ombygging fra havneområder til andre forretnings- og kulturformål. Nordens største konferansehotell åpnet her i 2012 med 400 rom. På Brattørkaia skal de fleste eldre bygg vike for nye og moderne høybygg. I august 2010 åpnet Rockheim i det gamle mellageret. 

Bydelen huser Norges største innendørs badeland, Pirbadet. Pirsenteret som ligger et steinkast fra Pirbadet huser et stort antall bedrifter. Helt sørøst på Brattøra ligger Rica Nidelven hotel, et av Trondheims største hotell. Hotellet ble i 2009 utvidet med nytt konferansesenter og 100 nye rom og har totalt 349 rom. Hotellet ligger ved Verftsbrua (populært kalt Blomsterbrua) som går over til Nedre Elvehavn. 

Ellers består Brattøra i stor grad av godsterminaler og jernbanespor. Trondheim sentralstasjon, byens knutepunkt for buss- og togforbindelser, ligger også her. Veiforbindelsen Nordre avlastningsvei går via Brattøra, med ankomst via Pirbrua og videre ut fra øya via tunnel til Skansen. Nordre avlastningsvei ble åpnet i juni 2010.

## Veier på Brattøra
* Havnegata
* Gryta
* Brattørkaia
* Fosenkaia
* Vestre Kanalkai
* Nordre avlastningsvei

## Se også
* Trondheim havn
* Trondheim sentralstasjon
* Rockheim
* Pirbadet
* Brattørbrua
* Skansenbrua

## Referanser


## Litteratur
*

## Eksterne lenker
* Wikioppføring «Brattøra» hos Store Norske Leksikon
Beleiringen (1983)

***Beleiringen*** (originaltittel: *Siege*) er en kanadisk action-thriller fra 1983 regissert av Paul Donovan. En ny-fascistisk gruppe henretter medlemmene i en humoklubb. Bare én blir unnslipper. Han søker tilflukt i en leiegård for studenter. Den tungt bevæpnede hatgruppen starter en beleiring for å tvinge beboerne til å utlevere ham. Det er ingen hjelp utenfra siden politet er i streik. De ledende rollene spilles av Tom Nardini og Brenda Bazinet.

Filmen er også kjent under tittelen *Self defence.*

## Handling
I Halifax, Canada har politiet er gått til en langvarig streik og gatebander herjer derfor fritt. En fascist-gruppe som kaller seg Ny Orden lager bråk på en homseklubb og dreper et av medlemmene der ved et uhell. De andre i klubben henrettes for å rydde mulige vitner av veien, men én unnslipper. Dermed starter en klappjakt som ender med en ren beleiring av en leiegård. Siden politiet streiker er ingen hjelp å få og beboerne må kjempe mot inntrengerne med hjemmelagede våpen.

## Om filmen
Filmen ble forbudt av filmsensuren i Norge, men den ble utgitt på video i 1984 av C.P. Enterteinment.

## I rollene
* Tom Nardini –  Horatio 
* Brenda Bazinet –  Barbara 
* Darel Haeny –  Chester 
* Terry-David Després –  Daniel 
* Jack Blum –  Patrick 
* Keith Knight –  Steve 
* Doug Lennox –  Cabe 
* Jeff Pustil –  Goose 
* Fred Wadden –  Ian 
* Gary Dempster –  Lloyd 
* Dennis O'Connor –  Clark 
* Richard Collins –  Rosie

## Referanser


## Eksterne lenker
*
For en neve dollars

***For en neve dollars*** eller ***For en neve dollar*** (originaltittel: *Per un pugno di dollari*) er en italiensk westernfilm fra 1964 regissert av Sergio Leone. Dette var hans andre selvstendige spillefilm, og regnes som den første spaghettiwestern. Hovedrollen spilles av Clint Eastwood.

Den voldelige og bildesterke filmen bygger på Akira Kurosawas japanske samuraifilm *[[Yojimbo]]* fra 1961 og utgjør den første filmen i en trilogi som ellers består av *[[For en neve dollar mer]]* fra 1965 og *[[Den gode, den onde og den grusomme]]* fra 1966.

*For en neve dollars*  ble Leones kommersielle gjennombrudd, og gjorde samtidig den unge amerikaneren Clint Eastwood, som spilte hovedrollen som den tøffe, lakoniske, navnløse antihelten, til verdensstjerne. På tilsvarende måte fikk filmkomponisten Ennio Morricone sin første internasjonale suksess med slående og stilskapende musikk.

## Handling
En ensom navnløs rytter (spilt av Clint Eastwood) ankommer den lille mexicanske byen San Miguel nær grensen til Arizona i 1872. Det er dødsstille i byen, men et barn løper tvers over gaten og roper på sin mor. Det er en spent og mystisk stemning, og snart blir det klart at dette skyldes to brutale bander som holder byen i et jerngrep. Joe blir snart innblandet i rivaliseringen og velger å ta opp kampen ved å spille bandene ut mot hverandre.

## Om filmen
Filmen representerte på mange måter et veiskille for western-sjangeren. Den skilte seg først og frem ut med sin brutalitet, og heltens hensikter og moral var ikke egnet for etterfølgelse. Det var ikke lenger så tydelig hvem de gode og de onde var, slik som i tradisjonelle amerikanske westernfilmer.

Det meste av filmen ble innspilt i Andalucía i Spania.

;Anmelderne
Filmen ble svært godt mottatt av kritikerne, noe som gjenspeiles i at den har fått 98% på Rotten Tomatoes.

Aftenpostens anmelder skrev: «Det er lenge siden vi har sett en western som er ladet med så fortettet dramatikk». Han gav også ros til Eastwoods rolletolkning. Anmelderen på nettstedet CINERAMA gav den terningkast seks i 2005 og skrev: «Alt i alt, så må man bare gi seg ende over og nyte denne flotte filmen fra ende til annen».

;Publikum
Filmen har i alt innbrakte $11 millioner på kino i USA, ca. $14 millioner i Italia (1964–71) og ca. $7 millioner i Spania. Den ble sett av 3,3 millioner i Spania.

;I Norge
Filmen ble i første omgang forbudt i Norge, men etter en del klipp ble den tillatt. Først ble ca. 200 meter klippet vekk av distributøren, siden ble ytterligere 80-90 meter klippet vekk av Statens filmkontroll.

## Rollebesetning
* Clint Eastwood : Joe
* Marianne Koch : Marisol
* Wolfgang Lukschy : John Baxter
* José Calvo : Silvanito
* Gian Maria Volonté : Ramón Rojo
* Sieghardt Rupp : Esteban Rojo
* Antonio Prieto : Don Miguel Rojo
* Margarita Lozano: Consuelo Baxter
* Josef Egger : Piripero
* Daniel Martín : Julián
* Bruno Carotenuto : Antonio Baxter
* Benito Stefanelli : Rubio
* Mario Brega : Chico

## Litteratur
* 
* 

## Referanser


## Eksterne lenker
*
Drangey

**Drangey** (på norsk «Drangøy») er en vulkansk øy i Skagafjörður på Island. Øya er restene av en 700&nbsp;000 år gammel vulkan og består for det meste av vulkansk tuff. Den fremstår som en massiv festning av stein.

Øya ble først nevnt i den islandske Grettes saga. Der ble den beskrevet som tilfluktsstedet for den fredløse Grette, som tilbrakte sine siste år der sammen med broren Illugi og trellen hans Glaumur. Sent på høsten i 1031 ble Grette snikmordet av Þorbjörn Öngull og hans menn da han bokstavelig talt lå på dødsleiet i skuret sitt på øya.

Et gammelt sagn sier at to kjemper som lusket rundt på nattestid, en mann og en kvinne, var i ferd med å krysse fjorden med ei ku da de ble overrasket av de skarpe solstrålene ved daggry. Som et resultat av dette ble alle tre til stein. Drangey er i dette sagnet selve øya, mens den kvinnelige kjempen, Kerling, står noe sør for den. Karl, som var den mannlige kjempen, lå på nordsiden av øya, men kollapset i havet under jordskjelvene som fulgte Katlas utbrudd i 1755.

## Fugleliv og fangst
Fuglelivet på Drangey er variert og livlig og mange arter hekker her. De vanligste artene er lomvi, alkefugler og lundefugl. Lomvien hekker i klippene, mens alkefuglene for det meste foretrekker dype sprekker under klippene. Lundefuglen på sin side graver huller i kanten av klippene. I tillegg til disse finner man også krykkje og havhest som begge hekker i klippene. Ravn og falk har også tilhold på øya.

Drangey har i lange tider vært vårbud for de lokale innbyggerne. Hver vår har de reist til øya for å både høste egg og fange fugler. De brukte rep for å klatre ned de bratte klippene etter egg, mens fuglene ble fanget ved hjelp av flåter som var plassert i havet under klippene. Disse flåtene var dekket med fuglesnarer laget av hestehår. Fangstmennene tok for det meste tilflukt i skur på den søndre tippen av øya. Fra dette området dro de også på fiske i båtene sine. I høysesongen kunne det være opptil 200 menn i sving med fuglefangsten, og den totale fangsten kunne på det beste være i overkant av 200&nbsp;000 fugler. Bruken av snarer ble avviklet i 1966.

## Referanser




## Eksterne lenker
*
Bøvra (Lom)

**Bøvra** (også skrevet **Bøvri** eller **Bøvre**) er ei elv i Lom kommune i Innlandet. Elvenavnet har opphav i en gammel form av dyrenavnet *bjor* (bever). Nedbørfeltet er på 836&nbsp;km² (Walseng oppgir 910&nbsp;km2), og dette er den største sideelva til Otta..

Nedbørfeltet ligger hovedsakelig over 1000 moh og omfatter mange isbreer. Høydalsvatn er største innsjø. Elva har sine kilder ved Smørstabbreen vest i Jotunheimen.  Den renner derfra mot nordøst gjennom Bøverdalen, og munner ut i innsjøen Skim i Ottavassdraget ved tettstedet Fossbergom. Like før utløpet i Skim danner elva Prestfossen. Fra sørøst tar Bøvra opp de store sideelvene Leira og Visa, som kommer fra de sentrale delene av Jotunheimen nasjonalpark, med Norges to høyeste fjell, Galdhøpiggen og Glittertinden, beliggende på hver sin side av Visdalen.

Fylkesvei 55 (Sognefjellsveien) går langs vassdraget.

Nedslagsfeltet til elva er rikt på sjeldne planter, verdifulle kulturminner fra et langt historisk tidsrom og er svært verdifullt og mye brukt friluftsområde.

Det er ingen utbygd vannkraft i Bøvra, men elva utgjorde tidligere en sentral del av de opprinnelige planene for kraftutbygging i Ottavassdraget. På grunn av sterk motstand ble utbyggingsplanene skrinlagt, og vassdraget ble i 1993 varig vernet mot fremtidig kraftutbygging gjennom Verneplan IV for vassdrag.

## Referanser




## Litteratur
*NOU 1991:12A Verneplan for vassdrag IV
Astarte (andre betydninger)

**Astarte** kan sikte til:

* Astarte, en fruktbarhetsgudinne
* Astarte Education, en alternativ skole
* ''Astarte'' (roman) av den svenske forfatterinnen Karin Boye skrevet i 1931
* 672 Astarte, en dvergplanet
* Astarte (band), et black metal band
POV

POV er et engelsk akronym («point of view» = synspunkt) som har flere betydninger, og er del av det andre akronymet **NPOV**, «neutral point of view» = nøytralt synspunkt.

* Nøytralt synspunkt betyr i Wikipedia-sammenheng å ha et .
Harry Potter samlekortspill

**Harry Potter samlekortspill** (Harry Potter Trading Card Game) er et strategisk samlekortspill utgitt av Wizards of the Coast på lisens fra Warner Bros. i 2001.  Spillet har utgangspunkt i Harry Potters magiske verden, skapt av forfatteren J.K. Rowling og er en forenkling av det populære samlekortspillet , utgitt av samme forlag. 

Spillet ble lansert med brask og bram i Guildhall Art Gallery i London 7.august 2001, da ca. 500 personer fra hele Europa prøvde spillet for første gang.

Wizards of the Coast hadde kanskje regnet med at Harry Potter-navnet skulle selge spillet uten for mye annen markedsføring.  Men selv om spillet fikk mange tilhengere, tok interessen aldri helt av.  Dette kan ha vært en medvirkende årsak til at forlaget stoppet produksjonen etter at den femte og siste serien kom ut i oktober 2002.

## Slik spiller man
To spillere spiller mot hverandre med hver sin kortstokk (deck) med 60 kort + en karakter fra Harry Potter-bøkene.  Man spiller med ulike typer kort: kunnskapskort (lessons), vesen (creatures), tryllekort (spells) og ulike spesialkort. Med hjelp av ulike magiske vesen (creature-kort) og tryllekort skal man gjøre skade på motstanderen.  Hvor mye skade avhenger av hva slags kort man spiller med.   Den som først har fjernet alle kortene i motstanderens deck har vunnet spillet.   

## Utgitte serier
1. Grunnsettet – *Harry Potter Trading Card Game* (116 kort)
(August 2001)

2. Utvidelse – *Quidditch Cup* (80 kort + 30 Foil eller Hologram Portrait Premium rares) (November 2001)

3. Utvidelse – *Diagon Alley* (80 kort + 30 Foil eller Hologram Portrait Premium rares) (Mars 2002)

4. Utvidelse –  *Adventures at Hogwarts* (80 kort + 30 Foil eller Hologram Portrait Premium rares) (Juni 2002)

5. Utvidelse – *Chamber of Secrets* (140 kort + 55 Foil eller Hologram Portrait Premium rares) (Oktober 2002)

## Turneringer og mesterskap
Det ble arrangert en rekke turneringer og mesterskap rundt i verden i årene 2001-2003. Men da det ikke ble produsert nye kort, dabbet interessen etter hvert av.  Det fins imidlertid ennå grupper som holder spillet levende og turneringer arrangeres fortsatt fra tid til annen.  NM ble arrangert for første og eneste gang i 2002.  Etter lokale kvalifiseringer rundt i landet var 26 spillere samlet til finalespill i Oslo.  Oddbjørn Nødland fra Dirdal i Rogaland ble Norgesmester.  

## Eksterne lenker
* Harry Potter Trading Card Game Warner Bros' offisielle side
* Boardgamegeek
* Brettspill.no
* Brettspillguiden 
* Everything Beskrivelse og anmeldelse av spillet
* Pojo.com Kortlister, spilletips og mye mer
* Spillukas Harry Potter-side Turneringsresultater, bilder m.m.
Esja

**Esja** er et fjell sørvest på Island, rundt 10 kilometer nordøst for hovedstaden Reykjavík. Fjellet er vulkansk av opprinnelse og består av basalt og tuffbergarter. Toppen består av et 10 kilometer langt og fra 0,5 til to kilometer bredt platå som ligger mellom 800 og 900 meter over havet (moh.). Det høyeste punktet på Esja er 914 moh.

Området er lett å nå fra Reykjavík, og Esja er et populært rekreasjonsområde for turgåere og fjellklatrere. Den mest kjente turstien leder opp til toppene *Þverfellshorn* og *Kerhólakambur* (851 moh.).

## Etymologi
Navnet er sannsynligvis relatert til det norrøne ordet *esja*, som betyr flakstein eller flint.

I *[[Kjalnesinga saga]]* er det en rik enke blant irske bosettere som heter Esja, men kvinnens navn er sannsynligvis avledet fra fjellet og ikke vice versa.

*Esja* er også brukt som kvinnenavn på Island.

## Dannelsen av fjellkjeden
Esja ble dannet mot slutten av den pleistocene tidsepoken, ved begynnelsen av istidene. I de varme periodene flommet det lava og i de kalde periodene ble det bygget opp rygger av tuffbergarter under isbreen. Den vestre delen av fjellkjeden er den eldste med en alder på rundt 3,2 millioner år, og den østre delen er den yngste med en alder på rundt 1,8 millioner år. Bevegelsen av kontinentalplatene, som krysser diagonalt over Island, presset sedimenterte lag vestover og vekk fra det aktive vulkanske området. Intrusjon fra de store magmakanalene fra de gamle sentrale vulkanene ved *Kjalarnes* og *Stardalur* ble ført inn i de sedimenterte lagene. Resultatet ble store lavafelt i lag etter lag oppå hverandre, som isbreene eroderte ned. Det eneste som ble stående igjen etter istiden var de høyeste fjelltoppene slik som Esja og Akrafjall.

## Karakteristiske trekk

De østligste toppene, kalt *Móskarðshnúkar*, er usedvanlig lyse av farge. En islandsk forfatter skrev etter sigende på 1800-tallet at han håpte å se solen der etter en lang periode med regn, men da han så nærmere etter var det kun fjelltopper i sine lyse farger der. I realiteten er det rhyolitt, som man ofte finner på Island i nærheten av gamle (og også aktive) sentrale vulkaner.

## Referanser